Boek: 'Koöperasiestories' – PG du Plessis | Maroela Media
PG du Plessis was een van Afrikaans se meestervertellers. En met Koöperasiestories wat ook as 'n televisiereeks uitgesaai is, het hy volksbesit geword.
Hierdie heruitgawe bevat 'n keur van die gewildste humoristiese kortverhale oor die lief en die leed van die mense op die dorp Gezinasrus. Flambojante karakters soos Veldsman, Genis, Vissertjie, Myta, Oom Botes en die Pieterses kruip ten spyte van hulle stommighede en streke diep in 'n mens se hart.
Koöperasiestories bevat 30 kortverhale en sluit onder meer gunstelinge in soos "Skeef gelaai", "Soontjie", "Merk haar vir my", "Die man wat so kon spu", "Liefde is 'n winskoop", "Dubbele kyk in die oog", "Milky bar", "Eksterminasie", "'n Ruikertjie geelperskes", "'n Dier in pyn", "Om 'n vrou aan te kleef" en "Die snorkmasjien".